২০০২ সালের ডিসেম্বরে যুক্তরাষ্ট্রের অনুরোধে স্পেনীয় বাহিনী ইয়েমেনগামী স্কাড মিসাইল বহনকারী উত্তর কোরিয়ার একটি জাহাজ আটক করে। দুই দিন পর ইয়েমেনে এর যাত্রা অব্যাহত রাখতে যুক্তরাষ্ট্র জাহাজটিকে ছেড়ে দেয়। এই ঘটনা উত্তর কোরিয়া ও যুক্তরাষ্ট্রের সম্পর্ক আরও তিক্ত করে তোলে। উত্তর কোরিয়া যুক্তরাষ্ট্রের এই পদক্ষেপকে "জলদস্যুতা" আখ্যা দেয়।

২০০৫ সালের সেপ্টম্বরে দুই দেশের মধ্যে ঐ মাসের ১৯ তারিখের চুক্তির পরপরই যুক্তরাষ্ট্র দাবী করে উত্তর কোরিয়া মার্কিন ডলার জাল করছে। এতে দুই দেশের সম্পর্ক আরও খারাপের দিকে যায়। প্রত্যেক বছর যুক্তরাষ্ট্র অভিযোগ করে যে উত্তর কোরিয়া $১৫ মিলিয়ন ডলার মূল্যের নোট জাল করেছে, এবং ম্যাকাওয়ের ব্যাংকগুলোসহ অন্যান্য জায়গায় উত্তর কোরিয়ার ব্যবসায়ের কাজে নোটগুলো ব্যবহার করেছে। ২০০৭ সালে আর্নস্ট এবং ইয়ং-এর একটি নিরীক্ষায় ব্যাংকগুলোতে এই জাল নোটগুলো ব্যবহারের কোন প্রমাণ পাওয়া যায়নি।
বুশ প্রশাসনের সময় ওয়াশিংটন টাইমসের সভাপতি ডং মুন জু বেশকিছু অনানুষ্ঠানিক কূটনৈতিক বৈঠকের মাধ্যমে উত্তর কোরিয়ার সাথে সম্পর্ক উন্নয়নের প্রচেষ্টা চালান।

অক্টোবর-ডিসেম্বর ১৯৫০
জর্জ ডব্লিউ বুশের সময় উত্তর কোরিয়া নীতি
আরওকেএস "চিওনান"ডুবি
নিউ ইয়র্ক ফিলারমনিকের ভ্রমণ